Jeffreysrus hou basaar | News24
Jeffreysrus hou basaar
DIE Jeffreysrus Aftree-oord hou op 29 Oktober om 08:00 basaar by die oord op die hoek van Koraal- en Dolly Vardenstraat.
Die tafels gaan kreun onder panne-koeke, worsbroodjies, poeding, vars groente, vars vleis,ontbytrolle en gebak. En wat is 'n basaar nou sonder 'n wit olifanttafel? Tuinliefhebbers kan plantjies koop, en op die naaldwerktafel gaan kunstige naaldwerk wees.
'n Teetuin sal sitplek bied vir dié met moeë voete en droë kele sorg.
Volgens die oordbestuurder, Kosie Griesel, word die basaar gehou om fondse vir die oord in te samel. "Ons is 'n nie-winsgewende organisasie en fondse wat deur die basaar geïn word, word regstreeks in die Pasiëntefonds inbetaal. Die fonds word gebruik om inwoners by te staan."